২০১১ চনৰ জুলাই মাহত পূৰ্বৰ এজেন্ট ক্ৰিষ্ট'ফাৰ লিটলৰ সৈতে চুক্তি শেষ কৰে আৰু নিজৰেই সহকৰ্মীদলৰ অন্যতম নীল ব্লেয়াৰে প্ৰতিষ্ঠা কৰা এক নতুন এজেঞ্চীৰ সৈতে চুক্তিৱদ্ধ হয়। এই বিষয়ত ৰাউলিঙে কয়, “নীল আৰু ক্ৰিষ্ট’ফাৰ দুয়ো একেলগে এনে এটা বিন্দু পাইছিলগৈ য’ত কামবোৰ কাৰ্যকৰী হোৱা নাছিল, আৰু মই এটা সিদ্ধান্ত ল’ব লগা হৈছিল। ই অতিশয় কঠিন আছিল।’’ ২০১২ চনৰ ২৩ ফেব্ৰুৱাৰীত ৰাউলিঙৰ নতুন এজেন্সী ব্লেয়াৰ পাৰ্টনাৰশ্বিপে নিজা ৱেবচাইটত লেখিকাগৰাকীয়ে প্ৰাপ্তবয়স্কসকলক উদ্দেশ্যি এখন নতুন কিতাপ প্ৰকাশ কৰিবলৈ যো-জা কৰাৰ কথা ঘোষণা কৰে। হেৰী পটাৰ শৃংখলাৰ সৈতে নতুন কিতাপখনৰ ভিন্নতাৰ বিষয়ে ৰাউলিঙে কয়, “মই ইয়াক লিখি থাকোতে একেদৰেই উপভোগ কৰিছিলো যদিও মোৰ নতুন কিতাপখন হেৰী পটাৰ শৃংখলাতকৈ বহুত বেলেগ হ’ব।” সেই বছৰৰে ১২ এপ্ৰিলত লিটল, ব্ৰাউন এণ্ড কোম্পানীয়ে এই কিতাপখন দ্য কেজুৱেল ভেকেঞ্চি নামেৰে ২০১২ চনৰ ২৭ ছেপ্টেম্বৰত প্ৰকাশ পাব বুলি ঘোষণা কৰে। মুক্তিৰ প্ৰথম সপ্তাহতে বিশ্বজুৰি উপন্যাসখনৰ এক কোটি কপিৰ বিক্ৰী হয়।

২০১২ চনৰ ৩ ডিচেম্বৰত এই কথা ঘোষণা কৰা হয় যে দ্যচ কেজুৱেল ভেকেঞ্চিক বিবিচিৰ দূৰদৰ্শন নাট্যৰূপ দিয়া হ’ব আৰু ২০১৪ চনৰপৰা বিবিচি ৱানযোগে ইয়াক সম্প্ৰচাৰিত কৰাৰ আশা কৰা হৈছে।

দ্য কেজুৱেল ভেকেন্সি
নাম
সফলতা
জন্ম আৰু পৰিয়াল